Fomalhaut b

Fomalhaut b tai Dagon on eksoplaneetta, joka löydettiin 13. marraskuuta 2008 Hubble-avaruusteleskoopin tekemien havaintojen perusteella. Kyseessä oli ensimmäinen näkyvän valon aallonpituuksilla kuvattu planeetta. Planeetta kiertää A-tyypin pääsarjan tähteä, Fomalhautia, noin 25 valovuoden päässä Maasta. Planeetan kiertoaika tähtensä ympäri on pisin kaikista tunnetuista eksoplaneetoista. Alkuperäisessä tutkimuksessa sen arvioitiin olevan 872 Maan vuotta, mutta uudemmissa arvioissa kiertoajaksi on arvioitu jopa 2 000 vuotta. Lisäksi rata on hyvin elliptinen, ja planeetan etäisyys tähdestä vaihtelee 7,4 ja 43 miljardin kilometrin päässä tähdestä.

 Kuvia 

 Lähteet 

 Viitteet 

Luokka:Etelän kalan tähdistö
Luokka:Eksoplaneetat
Luokka:Jättiläisplaneetat